Publication: Magyar Közlöny
Issue: MK-2002-108 (Year: 2002, Number: 108)
Era: 1990-2004
Section: a 71/2002. (VIII. 15.) FVM rendelethez
Paragraph Index: 884

5. Elõzetes tisztítás és fertõtlenítés Az állatok leölése és a teleprõl való elszállítása után a tisztítást és a fertõtlenítést azonnal meg kell kezdeni, és szisztematikusan végre kell hajtani. A fertõzött telepért felelõs hatósági állatorvosnak a tisztításra és fertõtlenítésre vonatkozó cselekvési tervet kell készítenie, amelynek végrehajtását a mûveletek minden fázisában felügyelnie kell. A mûveletek elkezdése elõtt fel kell jegyezni a fertõtlenítendõ épületek és felszerelések szerkezeti hibáit. Ennek során fel kell tárni, hogy hol vannak olyan területek mint például a padozat és a falak repedései vagy laza belsõ szerkezeti elemek, amelyeknek különös figyelmet kell majd szentelni; ugyanakkor fény derül a létesítmény már meglévõ hibáira is, úgyhogy késõbb egyszerûbb lesz a hatósági intézkedésekbõl eredõ kártérítési panaszok ügyében eljárni. A telep azon részeit, amelyekben állatokat tartottak, valamint mindazon részeket, amelyek az állatok mozgása, vizsgálata, leölése, vagy bármely egyéb okból fertõzõdhettek (épületek, udvarok, takarmánytárolók stb.), olyan fertõtlenítõszerrel kell lepermetezni, amelyet az FVM Állategészségügyi és Élelmiszer-ellenõrzési Fõosztálya ragadós száj- és körömfájás ellen hatékony fertõtlenítõszerként jóváhagyott. A leölés vagy a vizsgálatok során elhullatott szöveteket, illetve kiömlött vért és az épületek, udvarok és felszerelések látható szennyezõdéseit gondosan össze kell gyûjteni, és biztonságos módon ártalmatlanná kell tenni, lehetõleg az állathullákkal megegyezõ helyen. A használt fertõtlenítõszert legalább 24 órán keresztül a felületen kell hagyni.

Source: https://magyarkozlony.hu/hivatalos-lapok/d5d58498e1ab7841b427cb4caa66f7af7beea701/dokumentumok/6238aa8868606e1794f1b737427f72033d8f51a4/letoltes